કોંગ્રેસ પ્રમુખ રાહુલ ગાંધી અને યુપીએ ચેરપર્સન સોનિયા ગાંધીને આવકવેરા વિભાગની નોટિસના મામલે દિલ્હી હાઇકોર્ટે રાહત આપવાની સાફ ના પાડી દેતાં બંને મા-દીકરાને મોટો ફટકો પડયો છે. ન્યાયાધીશ એસ. રવીન્દ્ર ભટ્ટ અને ન્યાયાધીશ એ. કે. ચાવલાની ખંડપીઠે રાહુલ ગાંધી, સોનિયા ગાંધી અને ઓસ્કર ફર્નાન્ડીઝની અપીલ ફગાવી દીધી હતી. આ મુદ્દે ભાજપ અને કોંગ્રેસના પ્રવક્તાએ સામસામા વળતા પ્રહારો કર્યા હતા.